— Якую ролю адводзіце дысцыпліне ў класе і наогул настрою дзяцей? — Такое паняцце, як “дысцыпліна”, адразу знімаецца. Ёсць рэакцыя дзяцей на тое, што адбываецца, або зваротная сувязь, якая абавязкова павінна быць. Калі зваротная сувязь адэкватная, адпаведная сітуацыі, якая адбываецца на ўроку, то гэта класна. Я люблю, калі ў класе цішыня, калі дзеці думаюць. Мяне радуе, калі адбываецца гучнае, вірлівае абмеркаванне. Страшна, калі звяртаешся да класа: “Пытанні ёсць?”, а іх няма. Дзеці павінны рэагаваць на настаўніка і на тое, што адбывецца ў класе. Я не разумею, як можна ціха нешта абмяркоўваць, палемізаваць…